Tervetuloa Sanaa naisilta -ohjelman pariin. Olen Terttu Ojakoski.
Tänään puhumme miten päästä kateudesta armon alle.
Rukoillaan aluksi.
Rakas Taivaallinen Isä, siunaa kuulijoita ja anna jokaiselle -
ilmestyskokemusta siitä, että meistä jokainen -
on sinulle äärettömän arvokas ja rakas.
Isä, Jeesuksen nimessä, aamen.
Kateus on itsetunnon ongelma, rakkauden ja arvostuksen puutostauti,
jonka juuret ovat lapsuudessa.
Kateus on tuskallista, koska se tuo mieleen sen, -
että jollainen toisella on jotain, mitä haluaisin minullakin olevan -
mutta minulla ei ole sitä.
Kateus on nälkää, mitä parhainkaan menestys ei pysty tyydyttämään.
Ihminen kokee kateuden yleensä hyvin häpeällisenä, heikkoutena.
Sitä on vaikea tunnistaa itsessään.
Lieväasteisena kateus saattaa toimia motivaationa muutokseen, -
kun huomaa toisessa ihmisessä jotain hyvää ja kivaa.
Se voi nostaa mieleen omia unelmia, mitkä ovat jääneet toteutumatta, -
joita ei ole pystynyt toteuttamaan.
Samoin lieväasteinen kateus voi herättää tervettä surua -
niihin asioihin nähdä, mitä ei enää voi saada.
Näin sydämeen tulee tilaa uudelle.
Tiedostamaton vahva kateus on tosi vaarallinen.
Sillä on valtava tuhovoima meidän elämässämme.
Raamatussakin on kuvaus kateuden voimasta heti 1. Moos. 4 luvussa, -
missä Kain tappoi Aabelin.
Mirjam ja Aaron kadehtivat Moosesta. Kansa kadehti Moosesta ja Aaronia, -
Saul Daavidia jne.
Uudesta testamentista muistamme tuhlaajapojan vanhimman veljen, -
jonka kateuteen meidän on helppo samaistua.
Paavali kirjoitti Korinttilaiskirjeessä, että he olivat keskenään kateellisia.
Onneksi Jumala voi käyttää hyväkseen huonojakin asioita.
Raamatusta tulee esille se, että Jumala on käyttänyt kateutta -
oman rakkaudensuunnitelmansa välikappaleena.
Esimerkiksi Joosefin kohdalla, kun veljet myivät hänet Egyptiin -
pelkästä kateudesta.
Matt. 27:18 kirjoittaa, -
että Jeesus jätettiin Pilatuksen käsiin pelkästä kateudesta.
Tiedämme, että näistä molemmista on ollut valtava hedelmä.
Kateutta synnyttää kaikki mitätöivä, aliarvioiva, hylkäävä kohtelu.
Kaikki sellainen, mikä synnyttää myös heikkoa itsetuntoa.
Kaikenlainen erilaisuus ja siihen liittyvä -
tietämättömyys ja turvattomuus altistavat kateudelle.
Samoin yhteiskunnassamme vallitseva -
itsekeskeisyyttä, yksilöllisyyttä ja pärjäämistä korostava kulttuuri.
Miten kateus ilmenee? - Happamia, sanoin kettu pihlajanmarjoista.
Tämä tuttu arvonkiertäminen on erittäin yleistä.
Kateuden kohde saa osakseen pilk- kaa, ivaa, piikittelyä ja aliarviointia.
Kateus ikään kuin voitelee ihmisen kielen puhumaan pahaa.
Ylemmyydentunne ja kontrollointi, virheitten kyttääminen -
ja epäluuloisuus on kateellisille tuttua.
Täydellisyyden tavoittelun ja ahneu- den takaa saattaa löytyä kateutta.
Kateellisen on vaikea ottaa vastaan ohjausta, koska on sietämätöntä, -
että jollain ihmisellä on tietoa ja ymmärrystä, mitä itsellä ei ole.
Sen takia kateellisen voi olla vaikea oppia uusia asioita, -
ottaa vastaan apua ja ottaa vastaan rakkautta, mitä hän kipeästi kaipaa.
Vahingonilo on parasta iloa. Tämä sanonta on tuttu kateelliselle.
Kateushan syö meistä iloa, luovuutta ja vapautta.
Kateus peittyy usein vihan ja ärtyisyyden alle -
tai mielipahan ja surun alle, -
koska niitä tunteita on helpompi sietää kuin kateutta.
Kateuden kohteenakin on rankka olla.
Runon pätkä sanoo "Kel onni on, se onnen kätkeköön".
Se on syntynyt varmaan kateuden kokemuksen pohjalta.
Kateuden pelko ilmenee liiallisena vaatimattomuutena ja -
kynttilän laittamisena vakan alle.
Tämä esiintyy varmasti enemmän naisilla, koska kateus naisyhteisössä -
johtaa helpommin hylkäämiseen ja yksin jättämiseen.
Miehet ovat tottuneet enemmän kilpailemaan ja -
kestävät sen takia kateuden aiheuttamia -
suoriakin vihanilmaisuja keskimäärin paremmin.
Kilpailu ja vertailu on kateelliselle tuttua.
Sisarkateudessa kilpaillaan vanhem- pien huomiosta ja rakkaudesta.
Työpaikoilla ja seurakunnissa kilpail- laan, kuka on tärkein ja arvokkain.
Koulu- ja työpaikkakiusaamisen ynnä muun väkivallan takaa -
löytyy usein kateus.
Miten kateudesta voi päästä vapaaksi?
Ensin on tärkeää tunnistaa ja tunnustaa kateus ja tuoda se valoon.
Kaikki mitä tulee valoon, voi tulla Jumalan parannettavaksi.
Kaikki mikä pysyy pimeydessä, on otollista maaperää viholliselle.
Seuraavaksi kannattaa ,mistä kateus on syntynyt, -
mikä sitä ylläpitää, mikä tarve on jäänyt täyttymättä, -
voiko sille vielä tehdä jotain. Jos ei voi, -
niin puretaan pettymyksentunne Jumalan kanssa -
ja luovutetaan se Hänelle.
Jos voi, niin pyydetään että Jumala auttaa ennen kaikkea siinä, -
että syvällä sisimmässä oleva todellinen tarve tulee täytetyksi.
Jumalalle on kaikki mahdollista.
Jos kadehdimme jonkun ihmisen saavutuksia -
tai läheistä suhdetta Jumalan kanssa, niin meidän kannattaa ottaa selville, -
minkä hinnan se ihminen on maksanut siitä.
Me ihmiset ollaan sellaisia, että ottaisimme ne hedelmät -
mutta emme jaksa käydä läpi prosessia, mikä hedelmät kypsyttää.
Tuskallinen vaille jäämisen kipu, mitä kateus aiheuttaa, ei ole syntiä.
Siihen voi pyytää Jeesuksen läsnäoloa, -
että saa parantua siitä Jeesuksen sylissä.
Se, mitä teemme kateuden seurauksena, on yleensä syntiä.
1. Piet. 2:1 sanoo: "Pankaa pois kateus".
Gal. 5:21 kehottaa luopumaan kateudesta.
Poispaneminen tarkoittaa sitä, -
että viedään ristille kateelliset ajatukset ja asenteet.
Synnintunnustuksen ohella on tärkeää antaa anteeksi niille, -
jotka ovat altistaneet oman mielensä kateudelle -
ja pyytää, että Jeesus katkaisee kaikki väärät siteet ja kahleet, -
jotta pääsemme täyteen vapauteen, minkä Jeesus on meille valmistanut.
Gal. 5:1 puhuu siitä.
Jeesus on lunastanut meidät vapauteen.
Ristille laitetun kateuden tilalle saamme pyytää -
sydämeemme vastalääkkeitä.
Totuutta, kiitollisuutta, rakkautta.
Kaikki, mitä meillä on, on lahjaa.
Se, että me ollaan olemassa, johtuu siitä, että Jumala rakastaa meitä, -
on halunnut meidät maailmaan.
Jokainen meistä on aivan yhtä tärkeä pala Jumalan palapelissä.
Meidän tulee tutkia Sanasta, mitä Jumala sanoo meistä.
Vaikka esimerkiksi Jes. 43:5, -
Sef. 3:17, jossa hän vakuuttaa meille, -
miten arvokkaita ja rakkaita olemme. Miten Hän meistä ilolla iloitsee.
Kannattaa tutkia, mitä lapseus tarkoittaa, -
mitä tarkoittaa asemamme ja auktoriteettimme Jeesuksessa.
Kiitämme Jumalaa kaikesta tästä -
ja korvaamme kateelliset ajatukset Jumalan Sanan mukaisilla ajatuksilla.
Tätä yksinkertaisuudessaan mielenuudistus tarkoittaa, -
mistä Room 12:2 kirjoittaa.
Pidämme ajatuksemme, ei itsessä ja omassa rikkinäisyydessä, -
vaan pidämme ajatuksemme Jeesuksessa.
Kol. 2:9 -10 puhuu siitä, että Jumalan koko täyteys on Jeesuksessa -
ja me olemme siitä osalliset Jeesuksen kautta.
Meiltä ei pitäisi mitään puuttua.
Jumala ei tarkoittanut meitä elämään itsekeskeistä elämää toisia kadehtien.
Jumala loi meidät yhteyteen itsensä ja toistemme kanssa, -
ja kehotti rakastamaan meitä.
Kun joku saa siinä yhteydessä jotain hyvää, se koituu kaikkien parhaaksi.
Monet taidotkin on sellaisia, että niistä hyötyvät toiset enemmän.
Me olemme kaikki saman Isän lapsia.
Meidän ei tarvitse kilpailla rakkaudesta, -
koska Isä on rakastanut meitä iankaikkisella rakkaudella.
Jer. 31:3: "Minä rakastan sinua ikuisella rakkaudella".
Isä kiitos, että rakastat meitä täydellisellä rakkaudella.
Sinä rakastat meitä yhtä paljon kuin Poikaasi Jeesusta.
Näin vakuutat meille Joh. 17:23 ja se on tosi paljon.
Kiitos Isä, että me ollaan sulle äärettömän rakkaita ja kalliita.
Jeesuksen tähden, aamen.
Tekstitys: Annukka Eskola